**PAPILDUS SKAIDROJUMS**

***1. Jautājums:***

*Esam iepazinušies ar sarunas procedūras nolikumu ID Nr.LDZ IB 2017/15-IB „Saimniecības preču iegāde „Latvijas dzelzceļš” koncerna vajadzībām” un vēlamies precizēt, vai saskaņā ar sarunu procedūras nolikuma 1.pielikuma 3.1.1.., 3.1.2. un 3.1.3.apakšpunktiem, sarunu procedūras 1.posmā ir nepieciešams iesniegt sarunu procedūras nolikuma 7.3.7.apakšpunktā minēto dokumentu, vai arī pasūtītājs to pieprasa iesniegt pretendentam ar kuru tiks slēgts līgums?*

***Atbilde:***

Uz kandidātu (un personu, kurai ir kandidāta pārstāvības tiesības vai lēmuma pieņemšanas vai uzraudzības tiesības attiecībā uz šo kandidātu), kurš iesniedzis pieteikumu sarunu procedūras 1.posmā un uz pretendentu (un personu, kurai ir pretendenta pārstāvības tiesības vai lēmuma pieņemšanas vai uzraudzības tiesības attiecībā uz šo pretendentu), kurš iesniedzis piedāvājumu sarunu procedūras 2.posmā, kā arī uz pretendentu (un personu, kurai ir pretendenta pārstāvības tiesības vai lēmuma pieņemšanas vai uzraudzības tiesības attiecībā uz šo pretendentu), ar kuru plānots noslēgt iepirkuma līgumu **nedrīkst attiekties** neviens no Sabiedrisko pakalpojumu sniedzēju iepirkumu likuma 48.pantā minētajiem obligātajiem kandidātu/pretendentu izslēgšanas noteikumiem. Pasūtītājs, izmantojot publiskās datu bāzes un publiski pieejamo informāciju pārbaudīs un pārliecināsies, vai uz Latvijas Republikā reģistrētu kandidātu/pretendentu neattiecas izslēgšanas noteikumi atbilstoši Sabiedrisko pakalpojumu sniedzēju iepirkumu likuma 48.pantam. Vienlaikus vēršam uzmanību, ka saskaņā ar sarunu procedūras nolikuma nosacījumiem, komisija ir tiesīga pieprasīt no kandidāta/pretendenta jebkurā brīdī iesniegt kompetentu institūciju izsniegtus aktuālus dokumentus, kas apliecina, ka uz kandidātu/pretendentu neattiecas neviens no Sabiedrisko pakalpojumu sniedzēju iepirkumu likuma 48.pantā minētajiem obligātajiem kandidātu/pretendentu izslēgšanas noteikumiem, gadījumos, ja minēto informāciju nav iespējams pārbaudīt publiski pieejamās datu bāzēs.

***2. Jautājums:***

*Vai gadījumā, ja vēlamies startēt preču piegādei, tikai Rīgas reģionam, tad uz piegādi ir attiecināmas visas tehniskajā specifikācijā norādītās preču grupas, kuras ir minētas sarunu procedūras nolikuma 4.pielikumā?*

***Atbilde:***

Saskaņā ar sarunu procedūras nolikuma 1.1.9.apakšpunktu un 4.pielikumu „Tehniskā specifikācija” iepirkuma priekšmeta nomenklatūras klāsts ir vienots un atbilstoši sarunu procedūras nolikuma 2.6.punktam, attiecināms uz katru sarunu procedūras priekšmeta daļu pilnā apjomā.

***3. Jautājums:***

*Vēlamies precizēt sarunu procedūras „Saimniecības preču iegāde „Latvijas dzelzceļš koncerna vajadzībām” (ID Nr. LDZ 2017/15-IB) nolikuma 7.pielikuma „Līguma projekta” 6.7.punktu. Vai ir iespējams līgumā neuzskaitīt pilnvarotās personas pavadzīmju-rēķinu parakstīšanai, jo uzņēmumā šādu personu ir daudz un, ņemot vērā darbinieku rotāciju, līgumos nereti būtu jāveic grozījumi?*

***Atbilde:***

Sarunu procedūras nolikuma 7.pielikuma „Līguma projekta” 6.7.punktā minētais nav uzskatāms par būtisku līguma grozījumu, tādēļ jautājums tiks precizēts pirms līguma slēgšanas.

***4. Jautājums:***

*Vai interneta veikala neesamība ir pretendentu izslēdzošs apstāklis? Vai gadījumā, ja kandidāts kvalificējas sarunu procedūras 2.posmam,  iepirkuma gaitā ir iespējams vienoties par prasības par interneta veikala esamību izslēgšanu no iepirkuma līguma?*

***Atbilde:***

 Sarunu procedūras nolikums neparedz prasību pēc interneta veikala, bet gan pēc publiski vispārpieejama **preču kataloga.** Pasūtītājam (tā pārstāvošajām personām) ir būtiski attālināti pārliecināties par konkrētās preces pieejamību pretendenta piedāvāto preču tirdzniecības klāstā. Atbilstoši sarunu procedūras nolikuma un tā 4.pielikuma „Tehniskās specifikācija” nosacījumiem, pretendentam ir jānodrošina sarunu procedūras priekšmetā minēto preču pieejamība elektroniski.